CELEX: 62017TN0641
Language: hr
Date: 2017-09-20 00:00:00
Title: Predmet T-641/17: Tužba podnesena 20. rujna 2017. – Ferri protiv ESB-a

13.11.2017   
            
            
               HR
            
            
               Službeni list Europske unije
            
            
               C 382/57
            
         Tužba podnesena 20. rujna 2017. – Ferri protiv ESB-a
   (Predmet T-641/17)
   (2017/C 382/70)
   Jezik postupka: talijanski
   
      Stranke
   
   
      Tužitelj: Claudio Ferri (Roma, Italija) (zastupnik: A. Campagnola, odvjetnik)
   
      Tuženik: Europska središnja banka
   
      Tužbeni zahtjev
   
   Tužitelj od Općeg suda zahtijeva da utvrdi da nisu provedene nadzorne funkcije aktivirane dopisom od 24. ožujka 2017. i, nakon razmijenjene korespondencije, prema kojoj je nadležna služba ESB-a navela da ne mora postupati, smatrajući da je to pitanje vezano uz funkcije samozaštite, a ne uz funkciju nadzora prilikom donošenja kriterija za nadzor nad postupanjem talijanskih banaka.
   
      Tužbeni razlozi i glavni argumenti
   
   U prilog tužbe tužitelj ističe da Europska središnja banka nije provela nadzorne funkcije koje su u njezinoj nadležnosti, navodeći sljedeće:
   
               —
            
            
               Propuštanje da se odmah usvoje provedbene odredbe Uredbe sa zakonskom snagom br. 72 iz 2015. i da se nakon toga primijeni Uredba sa zakonskom snagom br. 385 iz 1993. za koju se smatralo da se nastavlja primjenjivati na drugu djelatnost koja je proizašla iz navedenog neusvajanja provedbenih odredbi od strane banke Banca d’Italia.
            
         
               —
            
            
               Propuštanje da se banci Banca d’Italia naloži da u okviru državnog sustava aktivira prilagođavanje propisa koji uređuju sudski postupak vezan uz primjenu sankcija.
            
         
               —
            
            
               Nepostojanje nadzora usklađenosti parametara ocjene vezane uz učinkovitost bankarskog sustava koji su sada očito postavljeni s obzirom na vrlo složena i strukturirana bankarska tijela u nedostatku elastičnosti i stvarne prikladnosti.
            
         
               —
            
            
               Netočnost kriterija za ocjenu prikladnosti djelatnosti banke Banca di Credito Cooperativo di Frascati, s obzirom na to da su ti isti kriteriji očito bili osmišljeni i određeni kako bi se njima ocijenila prikladnost složenog i vrlo strukturiranog bankarskog sustava.